அலுவலகங்களுக்கான அகன்ற நோக்க செயல்களும் செயல்முறைகளும் நடைமுறைப்படுத்தப்பட்டன. எடுத்துக்காட்டாக பணியாளர் வேலை முறையில் வழக்கமாக முக்கிய மாறுதல்களை புகுத்த வல்ல ஈஆர்பி மென்பொருள் அமைப்பை தயாரிப்பது என்பது சிக்கலான ஒன்று. எடுத்துகாட்டாக ஈஆர்பி மென்பொருளை உள் பணியாளர்களை வைத்து நடைமுறைப்படுத்துவது மிகவும் சிக்கலானதால், அதற்கென தொழில்முறை பயிற்சி பெற்ற வெளி ஆலோசகர்களை வாடகை முறையில் அமர்த்தி இந்த அமைப்பை நடைமுறைப்படுத்துவது விரும்பத்தக்கது. இது ஒரு செலவினங்கள் குறைந்த முறையுமாகும். ஆலோசனை, தனிப்பயனாக்குதல் மற்றும் ஆதரவு-ஆகிய மூன்றிற்கும் வெளிப்புறச் சேவையை பயன்படுத்திக் கொள்ளலாம். [18]ஈஆர்பி அமைப்பு நடைமுறைப்படுத்த எடுத்துக் கொள்ளும் காலம் அலுவல்களின் அளவு, கூறுகளின் எண்ணிக்கை, விரிவான தனிப்பயனாக்குதல், மாற்றங்களுக்கான நோக்கம் மற்றும் தன் திட்டத்தை உரிமையாக்கிக் கொள்ள விரும்பும் வாடிக்கையாளர் ஆகியவற்றைப் பொறுத்தது. ஈஆர்பி அமைப்பு கூறுகளைக் கொண்டதால் எல்லாவற்றையும் ஒரே சமயத்தில் நடைமுறைப்படுத்த தேவையில்லை என்பதுடன், அவற்றை பல பாகங்களாகப் பிரிக்கலாம். ஒரு திட்டத்தை முடிக்க 14 மாதங்களு ஆலோசகர்கள் தேவைப்படுகின்றனர். [19] ஒரு சிறிய திட்டத்திற்கு (உதாரணமாக, 100 பணியாளர்களைக் கொண்ட நிறுவனத்திற்கு) வடிவம் கொடுத்து அதைச் செயல்படுத்த மூன்றிலிருந்து ஒன்பது மாதங்கள் வரை ஆகலாம். எப்படியும் பெரிய, பல இடங்கள், பல தேசங்கள் சம்மந்தப்பட்ட ஒன்றை நடைமுறைப்படுத்த வருடக் கணக்கில் ஆகும். [20] தனிப்பயனாக்குதல் தேவையைப் பொறுத்து நடைமுறைப்படுத்தும் காலம் வெகுவாக மாறுபடுகிறது. 
ஈஆர்பி அமைப்புகளை நடைமுறைப்படுத்த நிறுவனங்கள் அடிக்கடி ஒரு ஈஆர்பி வழங்குபவரையோ பிற ஆலோசனை வழங்கும் நிறுவனங்களையோ உதவிக்கு அழைக்கிறார்கள். இந்த நிறுவனங்கள் தொழில்ரீதியான சேவைகளை ஆலோசனை, தனிப்பயனாக்குதல் மற்றும் ஆதாரம் ஆகிய மூன்று துறைகளில் சிறப்பாக வழங்குகிறார்கள். இத்திட்டத்தை நடைமுறைப்படுத்தும் சமயத்தில் இந்த நிறுவனங்கள் செயல் திட்ட மேலாண்மை, அலுவல்களை ஆய்வு செய்தல், மாற்று மேலாண்மை மற்றும் யுஏடி (UAT) ஆகியவற்றில் தேர்ச்சி பெற்றவர்களைக் கொண்டு அலுவல் தேவைகளைத் தொடர்ந்து மேற்கொள்ளும்படி ஏற்பாடு செய்கிறது. 
ஈஆர்பி நடைமுறைப்படுத்திய வெற்றியை தீர்மானிப்பதில் தரவு இடமாற்றம் முக்கிய பங்கு வகிக்கிறது. தரவு இடமாற்றத்திற்கு முன்னர் அதிக முடிவுகள் கட்டாயம் எடுத்தாக வேண்டிய நிலையில் குறிப்பிடத்தக்க திட்டமிடல் மேற்கொள்ளப்பட வேண்டும். ஈஆர்பியை நடைமுறைப்படுத்துவதில் உற்பத்தி பகுதியின் தரவு இடமாற்றம் முக்கியமற்றதாகக் கருதப்படுவது துரதிர்ஷ்டவசமானதாகும். பின்வரும் படிகள் தரவு இடமாற்ற உபாயம் ஈஆர்பியை வெற்றிகரமாக நடைமுறைப்படுத்த உதவும்.[23] 


பராமரித்தல் மற்றும் ஆதரவு சேவைகள்
செயல்முறை
அனுகூலமின்மைகள்
செயல்படுத்துதல்